Prabowo Subianto
H. Prabowo Subianto Djojohadikoesoemo (lahia di Jakarta, 17 Oktober 1951; umua 68 taun) adolah saurang pangusaho, politisi, jo mantan pawira TNI Angkatan Daraik. Inyo manampuah pandidikan jo janjang karier militer salamo 28 taun sabalun bakacimpuang dalam bisnis jo politik. Basamo Hatta Rajasa, inyo maju sabagai calon Presiden Indonesia ka-7 dalam pamiliahan umum presiden Indonesia 2014.
Lahia di Jakarta, maso kaciak Prabowo sabagai putra bagawan ekonomi Soemitro Djojohadikoesoemo banyak dilewatan di lua nagari basamo urangtuonyo. Minatnyo pado dunia militer dipangaruahi figur paman Soebianto Djojohadikoesoemo nan gugua dalam Patampuran Lengkong 1946. Masuak Akademi Militer Magelang pado taun 1970 jo luluih pado taun 1974 sabagai letnan duo,[1] Prabowo mancatatan diri sabagai komandan tamudo saat maikuiki operasi Tim Nanggala di Timor Timur. Kariernyo malejit satalah manjabat Wakia Detasemen Pananggulangan Teror Komando Pasukan Kusuih (Kopassus) pado 1983. Marangkuah jabatan Komandan Kopassus pado 1995, salang sataun inyo dipromosian sabagai Komandan Jenderal Kopasus, mamimpin operasi pambebasan sandera Mapenduma. Tarakhia, inyo batugeh sabagai Panglimo Kostrad duo bulan sampai kajatuahan Presiden Soeharto pado Mai 1998.
Satalah indak aktif dalam dinas militer, Prabowo mahabihan wakatu di Yordania jo babarapo nagera Eropa. Inyo manakuni dunia bisnis, maikuiki adiknyo Hashim Djojohadikoesoemo nan pangusaho minyak. Bisnis Prabowo maliputi saketeknyo 27 parusahaan nan bagerak di sektor babedo. Kambali ka Tanah Aia, inyo bakecimpuang dalam politik. Pado 2008, inyo basamo rakannyo mangukuahan pambantuakan Partai Garakan Indonesia Raya. Lewat jalua pahimpunan, Prabowo marangkua patani, padagang pasa tradisional, jo kagiatan pencak silek Indonesia. Salamo duo periode, inyo mamimpin Himpunan Karukunan Tani Indonesia (HKTI) sajak 2004.
Kahiduikan pribadi[suntiang | suntiang sumber]
Prabowo adolah putra dari pasangan Soemitro Djojohadikusumo (nan marupoan bagawan ekonomi Indonesia) jo Dora Marie Sigar, atau labiah dikana jo namo Dora Soemitro.[2] Inyo juo marupoan cucu dari Raden Mas Margono Djojohadikusumo, anggota BPUPKI, pandiri Bank Nagara Indonesia jo Ketua DPA partamo. Prabowo Subianto dinamoi manuruik Soebianto Djojohadikoesoemo, pamannyo nan gugua dalam Patampuran Lengkong. Inyo mamiliki duo kakak parampuan, Biantiningsih Miderawati jo Maryani Ekowati, jo ciek urang adiak, Hashim Djojohadikusumo.
Maso kaciaknyo banyak dihabihan di lua nagari. Inyo manyalasaian pandidikan dasa dalam wakatu 3 tah un di Victoria Institution, Kuala Lumpur, Sakolah Manangah di Zurich International School, Zurich, pado taun 1963—1964, SMA di American School, London pado kurun wakatu 1964—1967. Pad9 taun 1970, barulah inyo masuak ka Akademi Militer Nasional, Magelang.[3]
Prabowo adolah katurunan Panglimo Laskar Diponegoro untuak wilayah Gowong (Kedu) nan banamo Raden Tumenggung Kertanegara III. Prabowo juo taituang sabagai salah saurang katurunan dari Adipati Mrapat, Bupati Kadipaten Banyumas partamo.[4] Salain itu, garih katurunannyo dapek ditiliak kambali ka sultan-sultan Mataram.[5]
Prabowo manikah jo Siti Hediati Hariyadi alias Titiek Soeharto pado bulan Mei 1983 jo bapisah pado taun 1998, indak lamo satalah Soeharto mundua dari jabatan Presiden Republik Indonesia.[6][7] Dari panikahan iko, Prabowo dikaruniai saurang anak, Ragowo "Didiet" Hediprasetyo[3]. Didiet tumbuah gadang di Boston, AS jo kini tingga di Paris, Parancih sabagai saurang desainer.[8]
Referensi[suntiang | suntiang sumber]
- ↑ Profil Prabowo Subianto (Merdeka)
- ↑ Ibu Prabowo Meninggal di Singapura. Diakses dari situs berita kompas pada 5 Mei 2014
- ↑ a b Daftar Riwayat Hidup Prabowo. Diakses dari situs KPU pada 30 Mei 2014
- ↑ Hasanudin Aco (18 Oktober 2013). "Prabowo Tidak Rayakan Ulang Tahun dengan Pesta Meriah". tribunnews.com. http://www.tribunnews.com/nasional/2013/10/18/prabowo-tidak-rayakan-ulang-tahun-dengan-pesta-meriah. Diakses pado 15 Mei 2013.
- ↑ Bland, Ben, "Lunch with the FT: Prabowo Subianto ", (Financial Times), 28 Juni 2019. Diakses pado 18 April 2014.
- ↑ "Soal Calon First Lady, Prabowo: Tunggu Saja ", (Tempo), 10 Oktober 2013. Diakses pado 4 Mei 2014.
- ↑ "Letjen Prabowo Dicopot ", (Banjarmasin Post). Diakses pado 8 Mei 2008.
- ↑ Helmi, Kunang, "Didit Meets Parisian Haute Couture’s Challenge ", (The Jakarta Post), 6 Februari 2011. Diakses pado 5 Mei 2014.
Pranala luar[suntiang | suntiang sumber]
- Laman rasmi Prabowo Subianto
- Prabowo Subianto di Pemilu.com
- Biografi Prabowo Subianto di TokohIndonesia.com
- Profil Prabowo Soebianto di pemiluindonesia.com
- Prabowo Subianto, Adipati Mrapat dan Gegeran Kadipaten Wirasaba
- Barito tantang calon presiden Prabowo Subianto di pamilu 2014
- Prabowo Subianto di Facebook
- Prabowo Subianto di Twitter
- Laman jo argumen gando di pamanggilan templat
- Templat barisiko tinggi
- Templat tajamahan
- Templat info artikel
- Tangga lahia 17 Oktober
- Lahia 1951
- Kategori Commons jo pautan samo di Wikidata
- Kalahiaran 1951
- Urang iduik baumua 68
- Artikel biografi Agustus 2019
- Tokoh Jawa
- Tokoh dari Jakarta
- Tokoh TNI
- Komandan Jenderal Kopassus
- Panglimo Komando Cadangan Strategis Angkatan Darat
- Politikus Partai Gerakan Indonesia Raya
- Pangusaho Jawa
- Tokoh Koalisi Merah Putih
ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn ind_Latn ind_Latn ind_Latn min_Latn min_Latn min_Latn min_Latn min_Latn min_Latn ind_Latn ind_Latn ind_Latn ind_Latn min_Latn ind_Latn ind_Latn min_Latn min_Latn min_Latn nld_Latn min_Latn min_Latn min_Latn min_Latn min_Latn bug_Latn min_Latn min_Latn min_Latn bug_Latn min_Latn min_Latn min_Latn ind_Latn